**„МНОГОПРОФИЛНА БОЛНИЦА ЗА АКТИВНО ЛЕЧЕНИЕ – ЧИРПАН“ ЕООД**

**Чирпан 6200, бул. „Георги Димитров“ № - , тел./факс 0416 94163**

***Email:*** ***mbalchirpan@gmail.com******; www. mbalchirpan.com***

**ОДОБРЯВАМ:**

**Д-Р НЕДЕЛЧО ТОТЕВ**

***Управител на „МБАЛ - Чирпан” ЕООД, гр. Чирпан***

*Съгласно Заповед № 114 / 12.09.2018 г.*

**д о к у м е н т а ц и я**

З А

 *ПРОВЕЖДАНЕ НА ПУБЛИЧНО СЪСТЕЗАНИЕ ПО РЕДА НА ЗОП ЗА*

***ДОСТАВКА НА ЛЕКАРСТВЕНИ ПРОДУКТИ***

***ЗА НУЖДИТЕ НА „МБАЛ – ЧИРПАН” ЕООД***

**СЪДЪРЖАНИЕ:**

1. **ПРЕДМЕТ НА ПОРЪЧКАТА И ТЕХНИЧЕСКО ЗАДАНИЕ**
2. **ДОКУМЕНТИ ЗА УЧАСТИЕ**
3. **УСЛОВИЯ ЗА УЧАСТИЕ В ПРОЦЕДУРАТА**
4. **КРИТЕРИИ ЗА ПОДБОР. ДОКУМЕНТИ И ДОКАЗАТЕЛСТВА**
5. **КРИТЕРИИ ЗА ВЪЗЛАГАНЕ**
6. **ГАРАНЦИЯ ЗА ИЗПЪЛНЕНИЕ НА ДОГОВОРА**
7. **СКЛЮЧВАНЕ НА ДОГОВОР**
8. **ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА – ОБРАЗЕЦ**
9. **ПРЕДЛАГАНИ ЦЕНОВИ ПАРАМЕТРИ – ОБРАЗЕЦ**
10. **ОБРАЗЦИ НА ДЕКЛАРАЦИИ**
11. **ПРОЕКТ НА ДОГОВОР**
12. **ТЕХНИЧЕСКА СПЕЦИФИКАЦИЯ – ЛЕКАРСТВЕНА ЛИСТА – ПРИЛОЖЕНИЕ № 1**

**І. ПРЕДМЕТ НА ОБЩЕСТВЕНАТА ПОРЪЧКА И ТЕХНИЧЕСКО ЗАДАНИЕ**

„МБАЛ – Чирпан” ЕООД, гр. Чирпан, бул. „Георги Димитров” № -, наричано по-нататък "Възложител" въз основа на Решение на Управителя открива процедура за възлагане на обществена поръчка чрез „ПУБЛИЧНО СЪСТЕЗАНИЕ” с предмет: **„ДОСТАВКА НА ЛЕКАРСТВЕНИ ПРОДУКТИ ЗА НУЖДИТЕ НА „МБАЛ - ЧИРПАН” ЕООД** по три обособени позиции, както следва:

**Позиция 1 - „Лекарствени продукти по Позитивния списък"**

**Позиция 2 - „Лекарствени продукти извън Позитивния списък"**

**Позиция 3 - „Лекарствени продукти за отделение по хемодиализа"**

Лекарствените продукти са описани по видове в „Лекарствена листа“ в техническата спецификация, неразделна част от настоящата документация.

Участниците могат да оферират една, няколко или всички обособени позиции. Участниците следва да оферират всички номенклатури, съдържащи се в обособена позиция 1 – „Лекарствени продукти по Позитивния лекарствен списък“ и обособена позиция 2 – „Лекарствени продукти извън Позитивния списък“. По обособена позиця 3 – „Лекарствени продукти за отделение по хемодиализа“ участниците могат да оферират избрани от тях номенклатури.

Доставките се извършват периодично, до 24 часа след изпратената писмена заявка от страна на Възложителя за съответното количество и вид лекарствени продукти, за срока на договора – 12 месеца.

**Място за изпълнение:**  Аптеката на „МБАЛ – Чирпан”ЕООД гр. Чирпан. Работното време е от понеделник до петък от 7.30 до 16,30 часа, с което изпълнителят трябва да се съобрази.

**Начин на плащане:** отложено плащане от 60 календарни дни, съгласно проекта на договора.

**Срок на валидност на офертите:** Това е времето, през което кандидатите са обвързани с условията на представените от тях оферти и в настоящата процедура е минимум **120 /сто и двадесет/ дни** от датата на подаване на офертите.

**Максимални прогнозни стойности:** Общиятразмер на максималната прогнозна стойност за срок от 12 месеца е до **207 000 лева, без ДДС.** Размерът на прогнозните количества и максималната прогнозна стойност за всяка обособена позиция от обекта на обществената поръчка за срок от 12 месеца е посочен в обявлението за поръчка.

**Прогнозни количества:** Прогнозните количества са описани в различни мерни единици, по видове в Техническите спецификации – Лекарствена листа и са изчислени приблизително на 209 990 бр., на база прогнозната дейност на лечебното заведение по сключване на договор с НЗОК за 2019 година.

**Изисквания към доставяните лекарствени продукти.**

Оферираните лекарствeни продукти следва да отговарят на нормативно установените изисквания за качество. Доставяните лекарствeни продукти следва да отговарят на нормативно установените изисквания за опаковка и етикировка. Етикировката следва да бъде поставяна на всеки кашон, съответно на всяка отделна опаковка. Лекарствeните продукти следва да бъдат доставяни опаковани в оригиналната опаковка на производителя, като тя не трябва да бъде с нарушена цялост или с висока влажност. Лекарствeните продукти следва да са опаковани по начин, който да ги запазва от всякакви повреди, дължащи се на атмосферни условия или транспорт. Лекарствeните продукти трябва да бъдат придружени с листовка за употреба.

Лекарствените продукти трябва да отговарят на изискванията на Закона за лекарствените продукти в хуманната медицина (ЗЛПХМ); трябва да притежават валидно разрешение за употреба в страната, издадено по реда на ЗЛПХМ или Регламент (ЕО) № 726/2004 г, на Европейския парламент и Съвета /чл. 23, ал.1 на ЗЛПХМ/. В случай на изтичане на срока на разрешението за употреба на лекарствен продукт през съответната година за която се провежда обществената поръчка, участникът декларира в съответствие с чл. 55, ал. 6 от ЗЛПХМ, че количествата за лекарствения продукт са налични;

В ценовото предложение оферираната единична цена на лекарствените продукти по търговско наименование следва да включва стойността на стоката ведно с мита, данъци и такси, опаковка, застраховка, транспорт до краен получател, при срок на годност не по-къс от 60% от обявения от производителя към датата на всяка доставка.

 **ІІ. ДОКУМЕНТИ ЗА УЧАСТИЕ**

1. Документите, свързани с участието в процедурата, се представят от кандидата или от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса на възложителя – гр.Чирпан, бул.“Георги Димитров“ № - . Документите се подават в „Деловодството” намиращо се в административната сграда на болницата. Документите се приемат до края на работното време на деловодството – 16.00 часа на последният ден за подаване на оферти. След пристигане на документите в Деловодството на болницата върху плика се поставя входящ номер и час на постъпване, за което на преносителя се издава документ.
2. Документите по т. 1 се представят в запечатана непрозрачна опаковка, върху която се посочват:

- наименованието на кандидата или участника;

- адрес за кореспонденция, телефон и по възможност - факс и електронен адрес;

- наименованието на поръчката и обособената/ните позиции, за които кандидатът участва. По обособена позиция 3 и номерата на номенклатурите, за които кандидатът участва.

1. Офертата за участие следва да бъде изготвена на български език и да е подписана от законния представител на лицето, което я подава или от изрично упълномощено от него лице.

1. Участниците трябва да се придържат към вида и формата на изискуемите документи, посочени от Възложителя.
2. Документите на чужд език се представят в превод на български език.
3. Всеки участник има право да представи само една оферта и едно ценово предложение към нея.
4. Участниците представят следните документи:

7.1 Опис на представените документи.

 7.2. Единен европейски документ за обществени поръчки (ЕЕДОП).

 7.3. „Предложение за изпълнение на поръчката”, съдържащо:

* + Нотариално заверено пълномощно на лицето, упълномощено да представлява участника в процедурата (когато участникът не се представлява от лицата, които имат право на това, съгласно документите му за регистрация).
	+ Предложение за изпълнение на поръчката в съответствие с Лекарствената листа на техническата спецификация и изискванията на възложителя.
	+ Декларация за съгласие с клаузите на приложения проект на договор;
	+ Декларация за срока на валидност на офертата. Офертите следва да бъдат с валидност минимум 120 /сто и двадесет/ дни от датата на подаване на офертата.
	+ Декларация от участника, че лекарствените продукти, с които участва в процедурата, отговарят на изискванията на ЗЛПХМ и притежават валидно разрешение за употреба в РБългария, издадено по реда на ЗЛПХМ или Регламент (ЕО) № 726/2004г. на Европейския парламент и Съвета /чл.23, ал. 1 на ЗЛПХМ/ – оригинал, по приложен образец. В случай, че лекарствения продукт се намира в процедура на подновяване или изтичане на разрешението за употреба в срока на договора, се представя и декларация /оригинал/ в съответствие с чл.55, ал.6 от ЗЛПХМ за налични количества /обявените като прогнозни от възложителя/.
	+ Декларации от участника по чл.4, ал.7 и по чл.6, ал.5, т.3 от ЗМИП /представя се при подписване на договора/;
	+ Декларация по чл.6, ал.2 от ЗМИП /представя се при подписване на договора/;
	+ Декларация от участника, в която посочва, че лекарствените продукти, с които участва в процедурата са включени в ПЛС на МЗ - Приложение № 2, актуален към датата на подаване на офертата /само за Позиция 1/.
	+ Декларация от участника, че ще подържа на склад средно месечни количества от спечелените позиции лекарствени продукти спрямо прогнозните количества, обявени от Възложителя.

 7.4. „Ценово предложение“ – представя се в отделен запечатан непрозрачен плик с надпис „ПРЕДЛАГАНИ ЦЕНОВИ ПАРАМЕТРИ" и следва да съдържа:

* „ПРЕДЛАГАНИ ЦЕНОВИ ПАРАМЕТРИ" по образец на възложителя на хартиен и магнитен/оптичен носител;
* Декларация от участника, че оферираните цени не надвишават максимално допустимите по референтната стойност за ДДД/терапевтичен курс, съгласно Позитивния лекарствен списък - Приложение № 2 – оригинал, по приложен образец;
* Декларация от участника, че предлаганите от него цени на лекарствените продукти в процедурата са окончателни и ценообразуването е съобразено с изискванията на Наредба за условията, правилата и реда за регулиране и регистриране на цените на лекарствените продукти, Обн. ДВ. бр. 40 от 30 Април 2013 г., изм. и доп. ДВ. бр.66 от 8 Август 2014 г., изм. и доп. ДВ. бр. 92 от 7 Ноември 2014 г.,изм. ДВ. бр.107 от 24 Декември 2014 г. и действащото законодателство - /оригинал, по приложен образец/

8. Когато участник подава оферта за повече от една обособена позиция, в опаковката по т.2  за всяка от позициите се представят поотделно комплектувани документи по т.7.3  и отделни непрозрачни пликове с надпис „Предлагани ценови параметри" с документи по 7.4, с посочване на позицията, за която се отнасят.За Позиция 3 се вписва и номенклатурния номер.

**ІІІ. УСЛОВИЯ ЗА УЧАСТИЕ В ПРОЦЕДУРАТА**

1. Възложителят отстранява от участие в процедура за възлагане на обществена поръчка кандидат или участник, когато:

1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

1.4. е налице неравнопоставеност в случаите по чл. 44, ал. 5 от ЗОП;

1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

1.7. е налице конфликт на интереси, който не може да бъде отстранен.

1.8. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен /освен в случаите по чл.55, ал.4 от ЗОП/.

2. Основанията по т.1.1, т.1.2 и т.1.7 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

3. При подаване на офертата участниците декларират липсата на основанията за отстраняване чрез представяне на единен европейски документ за обществени поръчки (ЕЕДОП)

4. Когато изискванията по т.1.1, т.1.2 и т.1.7 се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т.1.1, т.1.2 и т.1.7 се попълва в отделен ЕЕДОП за всяко лице или за някои от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

5. Когато за кандидат или участник е налице някое от посочените от възложителя основания и преди подаването на заявлението за участие или офертата той е предприел мерки за доказване на своята надеждност, тези мерки се описват в ЕЕДОП. Като доказателства за надеждността на кандидата или участника се представя документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

6. За доказване на липсата на основания за отстраняване участникът, избран за изпълнител, преди подписване на договора представя удостоверение от органите на Изпълнителна агенция „Главна инспекция по труда“.

7. Декларирането на наличието или липсата на основания за отстраняване става чрез съответното отбелязване в част III „Основание за изключване“ на приложения към документацията образец на ЕЕДОП. Отговори следва да се дадат единствено на въпросите, подчертани с цвят „жълто“.

8. Следва да се има предвид, че участникът, попълвайки част III, буква „Г“ декларира, че за него не е налице хипотезата на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - За доказване на това обстоятелство участникът, избран за изпълнител, преди подписване на договора представя декларация по приложен към документацията образец.

9. При попълване на информацията в ЕЕДОП, графа „Обособени позиции” от Част II: Информация за икономическия оператор, А: ИНФОРМАЦИЯ ЗА ИКОНОМИЧЕСКИЯ ОПЕРАТОР от ЕЕДОП, участниците следва да посочат номера/та за обособената/ите позиции, за които се участва.

**ІV. КРИТЕРИИ ЗА ПОДБОР. ДОКУМЕНТИ И ДОКАЗАТЕЛСТВА**

**Критерий за годност:**

Разрешение за производство/търговия на едро/внос с лекарствени продукти, издадено по реда и смисъла на ЗЛПХМ / чл.195 и чл.196/.

Доказателства: Валидно разрешение за производство/търговия на едро/внос с лекарствени продукти, издадено по реда и смисъла на ЗЛПХМ / чл.195 и чл.196/ - заверено от участника копие.

**Критерии за икономическо и финансово състояние не се изискват.**

**Технически и професионални способности:**

Дейност по изпълнени доставки на лекарствени продукти, еднакви или сходни с предмета на обществената поръчка, като стойност или количество, през последните три години, считано от датата на подаване на офертата.

Доказателства: Списък на доставките, които са идентични или сходни с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

 **Минимални изисквания:** Изпълнени доставки на лекарствени продукти, еднакви или сходни с предмета на обществената поръчка, като стойност или количество, през последните три години, считано от датата на подаване на офертата.

 При подаване на офертата участниците декларират наличието на посочените по-горе обстоятелства, като попълват в ЕЕДОП единствено част IV „Критерии за подбор“.

 **ИЗПОЛЗВАНЕ НА КАПАЦИТЕТА НА ТРЕТИ ЛИЦА**

В случай на използване на капацитета на трети лица, участниците попълват част II, буква "В" на ЕЕДОП, като задължително представят за съответните лица надлежно попълнен и подписан от тях ЕЕДОП.

1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

3. Когато кандидатът или участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4. Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

5. Възложителят изисква от кандидата или участника да замени посоченото от него трето лице, ако то не отговаря на някое от условията по т. 4.

6. Когато кандидат или участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.2-4.

 **ПОДИЗПЪЛНИТЕЛИ**

В случай на използване на подизпълнители, участниците попълват част II, буква "Г" на ЕЕДОП, като задължително представят за съответните лица надлежно попълнен и подписан от тях ЕЕДОП.

1. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

2. Възложителят изисква замяна на подизпълнител, който не отговаря на условията по т.1.

3. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

4. Разплащанията по т. 3 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

5 Към искането по т. 4. изпълнителят предоставя становище, от което да е видно дали оспорвa плащанията или част от тях като недължими.

6. Възложителят има право да откаже плащане по т.3, когато искането за плащане е оспорено, до момента на отстраняване на причината за отказа.

7. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

8. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

9. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

10. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

11. При замяна или включване на подизпълнител изпълнителят представя на възложителя всички документи, които доказват изпълнението на условията по т. 10. заедно с копие на договора за подизпълнение или на допълнителното споразумение в тридневен срок от тяхното сключване.

**V. КРИТЕРИЙ ЗА ОЦЕНКА НА ПРЕДЛОЖЕНИЕТО**

За Позиция 1 и Позиция 2: Най-ниска предложена цена за позиция, изчислена като сбор от стойностите /количеството умножено по единичната цена/ на всички номенклатури в дадената позиция.

 За Позиция 3: Най-ниска цена на номенклатура.

**VІ. ОТВАРЯНЕ НА ОФЕРТИ**

**Срок на приемане на офертите:** Офертите за участие в публичното състезание за снабдяване с лекарствени продукти на “МБАЛ - Чирпан” ЕООД се приемат **в деловодството на болницата** до края на работното време – **16.00 часа на 03.12.2018 г.** . Изпратените предложения по пощата или с куриер следва да постъпят най - късно до посочената дата и час в деловодството на болницата.

 **Срок на започване на процедурата Публично състезание: На 04.12.2018 г.** **от 10.00 часа** в заседателната зала на административната сграда комисия назначена със заповед на Управителя на „МБАЛ-Чирпан“ЕООД, в съответствие с чл.103, ал.1 от ЗОП ще отвори на публично заседание получените оферти съгласно чл.54, ал.2 от ППЗОП.Комисията в изпълнение на действията по чл.57, ал.3 от ППЗОП не по-късно от два работни дни преди датата на отваряне на ценовите предложения ще обяви датата,часа и мястото на отварянето чрез съобщение в профила на купувача с адрес: **http://mbalchirpan.com/?q=page&idd=index**.

**VІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

 Преди сключването на договор за обществена поръчка, участникът, определен за изпълнител, следва да предостави изискващите се документи, удостоверяващи липсата на основанията за отстраняване от процедурата, както и съответствието с поставените критерии за подбор.

 При сключване на договор участникът, определен за изпълнител, следва да представи гаранция за изпълнение в размер на 4% от стойността на договора без ДДС.

 Гаранцията за изпълнение се представя в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

 Участникът, определен за изпълнител, сам избира формата на гаранцията за изпълнение.

При представяне на гаранция под формата на платежно нареждане – паричната сума се внася по сметка:

**Обслужваща банка:** **SG Експресбанк АД, Клон Чирпан**

 **IBAN: BG86ТТВВ94001524052944**

 **BIC: TTBBBG22**

 **Получател: “МБАЛ-ЧИРПАН” ЕООД**

Условията по задържане и освобождаване на гаранцията за изпълнение са указани в проекта на Договора за изпълнение на обществената поръчка между Възложителя и Изпълнителя.

**VІI. СКЛЮЧВАНЕ НА ДОГОВОР ЗА ВЪЗЛАГАНЕ НА ПОРЪЧКА**

 Възложителят сключва писмен договор за обществена поръчката с участника, определен за изпълнител в резултат на проведената процедура съгласно чл.112, ал.1 при условие , че преди сключването на договора участникът, определен за изпълнител, предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор.

Договорът за обществена поръчка включва задължително всички предложения от офертата на участника, въз основа на които е определен за изпълнител.

 Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Договорът за обществена поръчка се сключва по приложения проект, допълнен с всички предложения от офертата на участника, въз основа на които е определен за изпълнител на поръчката.

 Техническо предложение за изпълнение на поръчката, както и ценовото предложение на изпълнителя се прилагат към договора и представляват негова неразделна част.

**ПРОЕКТ НА ДОГОВОР ЗА ОБЩЕСТВЕНА ПОРЪЧКА**

**№….. / ………… г.**

Днес, ………… г., в гр. Чирпан, страните по договор:

 **ВЪЗЛОЖИТЕЛ: „МНОГОПРОФИЛНА БОЛНИЦА ЗА АКТИВНО ЛЕЧЕНИЕ – ЧИРПАН” ЕООД,** ЕИК 123535867, с адрес: гр. Чирпан 6200, обл. Стара Загора, общ. Чирпан, бул. „Георги Димитров” № -, тел. ……………., e-mail………… представлявано от д-р Неделчо Радев Тотев – Управител

И

**ИЗПЪЛНИТЕЛ:** Фирма………………, ЕИК…………….., със седалище и адрес на управление гр. ……………………, ул. ……………………………………………, тел. № …….

……………….., факс. № …………………., e-mail ……………………………., представлявано от ……………………………………………………………………………………………………

на основание Решение № ………../ ……2017 год. на Управителя на лечебното заведение за класиране на участниците и определяне на изпълнители на обществената поръчка и чл.112 от ЗОП, сключиха настоящия договор за следното:

**І. ПРЕДМЕТ НА ДОГОВОРА**

1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да доставя заявените му количества и вид лекарствени продукти за нуждите на „МБАЛ- Чирпан” ЕООД. Това се извършва чрез периодични, предварително изготвени заявки от ВЪЗЛОЖИТЕЛЯ. Доставките на лекарствени продукти при изпълнение на договора за обществена поръчка са в зависимост от конкретните потребности на ВЪЗЛОЖИТЕЛЯ и се извършват само въз основа на направените от него заявки за доставка.

**Лекарствата ще бъдат заявявани и доставяни по търговско наименование, в опаковки по вид и количество, каквито са необходими на ВЪЗЛОЖИТЕЛЯ за лечебната дейност, при спазване на цената за единица мярка по INN.**

 ВЪЗЛОЖИТЕЛЯТ има право да не заяви цялото прогнозно количество.

2. Неразделна част от договора е офертата на ИЗПЪЛНИТЕЛЯ от проведеното публично състезание.

**ІІ. ЦЕНА И НАЧИН НА ПЛАЩАНЕ**

1. Цената е определена до краен получател и местоизпълнение – болничната аптека на възложителя в „МБАЛ Чирпан“ ЕООД и не превишава регистрираната цена на производител, плюс максимално допустимата надценка за търговец на едро, с включен ДДС.

2. Цената на лекарствения продукт по търговско наименование включва стойността на стоката, опаковка, застраховка и транспорт и всички други разходи до краен получател, при срок на годност не по-малък от 60 /шестдесет/ на сто от обявения от производителя към датата на всяка доставка, за биологични лекарствени продукти - 25 /двадесет и пет/ на сто от обявения от производителя.

3. Единичната цена не подлежи на промяна за срока на действие на договора, освен в случаите, предвидени в чл. 116 от ЗОП.

4. В случай, че през времето на действие на договора цената на лекарствените продукти, определена по чл.51 от Наредбата за условията, правилата и реда за регулиране и регистриране на цените на лекарствените продукти, стане по-ниска от договорената, ИЗПЪЛНИТЕЛЯТ се задължава в срок от 10 /десет/ дни писмено да уведоми ВЪЗЛОЖИТЕЛЯ. ВЪЗЛОЖИТЕЛЯТ безусловно ще заплаща лекарствените продукти на цена, не по-висока от новата намалена държавно регулирана цена, считано от датата на влизане в сила на конкретното решение на Национален съвет по цени и реимбурсиране.

 5. ИЗПЪЛНИТЕЛЯТ е длъжен да доставя лекарствените продукти при спазване на договорираната отстъпка от НЗОК, съгласно действащата нормативна уредба.

6. Договорът се сключва за доставка според нуждите от лекарствени продукти на „МБАЛ- Чирпан” ЕООД, на стойност не превишаваща сумата **………** /…………./ лв. без ДДС, по позиция както следва:

 Позиция № … стойност не превишаваща сумата ………… / лв.без ДДС.

7. Плащанията се извършват по банков път по посочената от ИЗПЪЛНИТЕЛЯ сметка в срок до 60 календарни дни от датата на представяне на фактура и копие от получената заявка на Възложителя, от което да е видно датата на получаване на заявката.

**BIC:**

**IBAN:**

**БАНКА:**

8. В случай, че посочените в т.7. документи са нередовни или не са комплектовани, същите се връщат на ИЗПЪЛНИТЕЛЯ с приемателно-предавателен протокол за изправяне на нередностите. Срокът по т.7 за плащане на доставката, започва да тече от датата на представянето на последния изискуем се документ.

**ІІІ. СРОК И МЯСТО НА ИЗПЪЛНЕНИЕ**

1. Договорът се сключва за срок от ……………., считано от датата на подписването му.

2. Договорът се сключва за доставка на лекарствени продукти по Позиция № …., според нуждите на МБАЛ Чирпан.

3. ИЗПЪЛНИТЕЛЯТ доставя заявените лекарствени продукти в „Болнична аптека“ на „МБАЛ – Чирпан“ЕООД.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

1. ВЪЗЛОЖИТЕЛЯТ е длъжен да изготвя изчерпателни, прецизни и точни заявки

по вид, количество и форми на необходимите лекарства в писмен вид.

1. ВЪЗЛОЖИТЕЛЯТ се задължава да изпраща на ИЗПЪЛНИТЕЛЯ заявката (предадена на ръка срещу подпис и дата, на факс № ..................., e-mail: …………) подписаната от отговорното лице.
2. ВЪЗЛОЖИТЕЛЯТ е длъжен да приеме заявените количества лекарства, доставени в срок и на място и отговарящи по вид, количество и качество на описаното в договора и офертата на участника в процедурата. Срокът на доставката започва да тече от получаване на заявката и се изпълнява до ….. часа.
3. ВЪЗЛОЖИТЕЛЯТ е длъжен да заплати доставените лекарства в срока, определен в Раздел ІІ, т.7 от договора.
4. ВЪЗЛОЖИТЕЛЯТ е длъжен да прегледа доставените лекарства и да направи възражение за несъответствие в тяхното количество, вид и годност, съгласно общите условия на договора.
5. Към датата на доставката остатъчният срок на годност на лекарствата следва да бъде не по-малък от 60 % (шестдесет процента) от обявения от производителя. В случай на доставка на лекарства с по-кратък от договорения срок на годност, ИЗПЪЛНИТЕЛЯТ дължи неустойка както следва:

 - от 59,99% до 50% - 20 % върху стойността на доставката;

 - от 49,99% до 40% - 30 % върху стойността на доставката;

 - от 39,99% до 30% - 60 % върху стойността на доставката;

 - от 29,99% до 20% - 75 % върху стойността на доставката;

 - под 20% - 90 % върху стойността на доставката.

1. Доставката на лекарствен продукт по т.6 с остатъчен срок на годност по-малък от 40 /четиридесет/ на сто от обявения от производителя се извършва само с писмено съгласие на Възложителя за конкретното количество, определено от него. Без изрично писмено съгласие на Възложителя стоките няма да бъдат заплащани. Искането за писмено съгласие следва да постъпи в „Деловодството“ на ВЪЗЛОЖИТЕЛЯ незабавно след получаване на заявката.
2. Към датата на доставката остатъчният срок на годност на специфични биологични лекарствата следва да бъде не по-малък от 25 % (двадесет и пет процента) от обявения от производителя. В случай на доставка на лекарства с по-кратък от договорения срок на годност, ИЗПЪЛНИТЕЛЯТ дължи неустойка както следва:

- от 24,99 до 15 % - 20 % върху стойността на доставката.

 9. Доставки на биологични лекарства с остатъчен срок под 15 % не се допускат и няма да бъдат заплащани.

1. ВЪЗЛОЖИТЕЛЯТ може да откаже приемането на лекарствата, ако в деня на тяхното приемане остатъчният срок на годност е по-малък от определения в Раздел ІV, т.6 и т.8.
2. При установяване на явни недостатъци и дефекти по доставените лекарства, ВЪЗЛОЖИТЕЛЯТ има право да уведоми незабавно ИЗПЪЛНИТЕЛЯ и да поиска тяхната замяна.
3. При установяване на скрити недостатъци на лекарства, които не са могли да бъдат открити при обикновен начин на приемане, ВЪЗЛОЖИТЕЛЯТ има право да уведоми незабавно ИЗПЪЛНИТЕЛЯ и да поиска тяхната замяна или да върне съответната част от заплатената цена, заедно с дължимите лихви.
4. Обявените количества лекарства не задължават ВЪЗЛОЖИТЕЛЯ да ги заяви.
5. ВЪЗЛОЖИТЕЛЯТ има право едностранно да поиска увеличение в количествата на доставяните отделни видове лекарства за срока на договора, без да се променя единичната доставна цена съгласно Спесификацията към договора.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

1. ИЗПЪЛНИТЕЛЯТ се задължава да изпълнява договора с грижата на добър търговец, като е обвързан от условията по офертата, представляваща неразделна част от договора.

2. ИЗПЪЛНИТЕЛЯТ е длъжен да достави заявените видове и количества лекарства по настоящия Договор в срок до …. часа от заявката до „Болнична аптека” на МБАЛ Чирпан ЕООД.

3. ИЗПЪЛНИТЕЛЯТ е длъжен да достави лекарства, регистрирани и разрешени за производство, внос и търговия в страната.

4. ИЗПЪЛНИТЕЛЯТ е длъжен да достави лекарства с минимален срок на годност, посочен в раздел ІV, т.т. 6 и 8 на договора. При неспазване на горното се прилагат разпоредбите на Раздел ІV, т.т. 7 и 9.

5. ИЗПЪЛНИТЕЛЯТ предава доставените лекарства на упълномощено от ВЪЗЛОЖИТЕЛЯ длъжностно лице – управител на „Болнична аптека”, чрез фактура – подписана.

6. ИЗПЪЛНИТЕЛЯТ е длъжен при поискване да възстанови количеството или замени некачествените и негодни лекарства.

7. ИЗПЪЛНИТЕЛЯТ има право да откаже задълженията по Раздел ІV, т.11, ако се докаже, че лекарства, предмет на договора са повредени по вина на ВЪЗЛОЖИТЕЛЯ.

**VI. ГАРАНЦИЯ ЗА ИЗПЪЛНЕНИЕ**

1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за изпълнение по Позиция № .. в размер на ……….. (……………..) лева, представляващи 4 % от стойността на позицията без ДДС, която следва да представи при сключване на договора във форма по чл.111, ал.5 от ЗОП.

2. ВЪЗЛОЖИТЕЛЯТ има право да усвои сумата на гаранцията за изпълнение на договора частично или изцяло като обезщетение за нанесените вреди и/или дължима неустойка поради неизпълнение от Изпълнителя на някое от задълженията му по договора, освен в случаите на усвояването й поради неизпълнение.

3. Неоснователен отказ в рамките на три последователни заявки на лекарствени продукти е основание за прекратяване на договора и усвояване на гаранцията за изпълнение.

4. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди в по-голям от гаранцията размер.

5. ВЪЗЛОЖИТЕЛЯТ освобождава гаранцията на ИЗПЪЛНИТЕЛЯ в 30 /тридесет/ дневен срок от изпълнение на задълженията по договора, освен в случаите на усвояването й поради неизпълнение.

6. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията за изпълнение.

**VII. НЕУСТОЙКИ**

1. За неизпълнение на всяко едно от задълженията си по настоящия договор, с изключение на тези по Раздел ІV, т.5 и 7, ИЗПЪЛНИТЕЛЯТ дължи неустойка в размер на 0,7 % на ден върху стойността на неизпълненото в договорените срокове задължение, но не повече от 20 /двадесет/ % от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

2. При неизпълнение на задълженията си по Раздел ІV, т.т.11 и 12 от настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 2 /два/ % от цената на лекарствата, за които са направени рекламации.

3. При виновна забава на ИЗПЪЛНИТЕЛЯ, продължила повече от половината от срока за изпълнение на съответното задължение и/ или отказ от доставка на определено лекарство повече от два пъти, ВЪЗЛОЖИТЕЛЯТ има право да развали договора.

4. ВЪЗЛОЖИТЕЛЯТ има право да прекрати едностранно и без предизвестие настоящия договор в случай на предявени повече от три рекламации към ИЗПЪЛНИТЕЛЯ.

5. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІІ. НЕПРЕДВИДЕНИ ОБСТОЯТЕЛСТВА**

1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила. При неуведомяване се дължи обезщетение за настъпилите от това вреди.

**ІХ. ПРЕКРАТЯВАНЕ НА ДОГОВОРА**

1. Настоящият договор се прекратява:

1.1. С окончателното му изпълнение;

1.2. По взаимно съгласие между страните, изразено в писмена форма;

1.3. При сключване от Министерство на здравеопазването на рамково споразумение от централния орган за покупки в сектор „Здравеопазване“, чрез Електронната система за закупуване на лекарствени продукти за нуждите на лечебните заведения в Република България.

2. Всяка страна може да прекрати /развали/ договора при виновно и съществено неизпълнение задълженията на другата страна с писмено уведомление без предизвестие. При разваляне /прекратяване/ на договора от страна на ВЪЗЛОЖИТЕЛЯ, поради виновно и съществено неизпълнение задълженията на ИЗПЪЛНИТЕЛЯ, изразяващо се в неизпълнение на задълженията по договора в срок; доставка на некачествени лекарствени продукти, неточно изпълнение на заявки и др. подобни, ИЗПЪЛНИТЕЛЯТ дължи неустойка за неизпълнение на договора в размер на гаранцията за изпълнение.

3. ИЗПЪЛНИТЕЛЯТ може да прекрати договора с писмено уведомление от 30 календарни дни, ако в резултат на обстоятелства, възникнали след сключването му, не е в състояние да изпълни своите задължения – отнемане на разрешението за извършване на дейност и др. причини, които не зависят от волята на изпълнителя.

4. ВЪЗЛОЖИТЕЛЯТ може да прекрати договора без предизвестие, когато са настъпили съществени промени във финансирането на обществената поръчка - предмет на договора, сключване от Министерство на здравеопазването на рамково споразумение за доставка на лекарствени продукти, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

5. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

6. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация.

7. ВЪЗЛОЖИТЕЛЯТ прекратява договора, когато се установи, че по време на провеждане на процедурата за ИЗПЪЛНИТЕЛЯ са били налице обстоятелства по чл.54, ал.1, т.1 от ЗОП, въз основа на които е следвало да бъде отстранен от процедурата.

**Х. ЗАКЛЮЧИТЕЛНИ РАЗПОРЕДБИ**

1. Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.

2. Кореспонденцията по изпълнението на този договор между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

3. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

4. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

5. За всички неуредени в този договор въпроси се прилагат разпоредбите на действащото законодателство.

6. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 116, ал.1, б.“б“ от ЗОП.

7. За всички неуредени въпроси във връзка със сключването, изпълнението и прекратяването на договора за обществена поръчка се прилагат задължителните разпоредби на Търговския закон и Закона за задълженията и договорите.

Настоящият договор се сключи в два еднообразни екземпляра - по един за всяка от страните.

**Приложения към договора:**

1. Техническо предложение на изпълнителя.
2. Ценово предложение на изпълнителя.

 **ВЪЗЛОЖИТЕЛ**: **ИЗПЪЛНИТЕЛ:**

 *Д-р Неделчо Тотев: …………………………………*

 *Управител на „МБАЛ-Чирпан”ЕООД (име, подпис, печат)*

 *Татяна Милчелиева*

 *Ръководител финансов отдел при „МБАЛ-Чирпан”ЕООД*